***Obrazloženje ostvarenja prihoda i primitaka, rashoda i izdataka***

***O prihodima i primicima***

 **Prihodi** **(razredi 6 i 7)** Proračuna Grada Korčule (dalje u tekstu: Proračun) ostvareni u 2020. godini iznose ukupno **26.270.492** kn ili 18% manje od planiranih a 27% (ili 9.671.112 kn) manje nego u 2019. godini. Ukoliko iz razmatranja izuzmemo ukupne prihode Proračunskih korisnika (Ustanove) koji iznose 1.339.675 kn, ostvareni su prihodi Proračuna od 24.930.817 kn ili 19% manje od planiranih i 26% manje nego prethodne godine. Ukoliko izuzmemo još i pomoći (skupina 63) u iznosu od 4.612.127 kn, prihodi su ostvareni 21% manje od planiranih ili **20.318.690** kn.

**Prihodi ustanova, Proračunskih korisnika su ostvareni kako slijedi:**

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNI PRIHODI*** | ***VLASTITI I OSTALI PRIHODI*** | ***IZ PRORAČUNA*** | ***OSTALI PRIHODI***  | ***VIŠAK / MANJAK sadržan u prihodima*** |
|   | ostvarenje | plan  | ostvarenje | ostvarenje | ostvarenje | ostvarenje |
|   | 1(2+3) |   | 2 | 3 | 4 | 5 |
| *Gradski muzej Korčula* | 646.781 | 93.860 | 46.852 | 599.929 | 0 | 3.029 |
| *Gradska knjižnica Ivan Vidali* | 625.014 | 129.450 | 110.520 | 514.494 | 96.663 | -5.851 |
| *Dječji vrtić Korčula* | 3.259.071 | 777.388 | 718.890 | 2.540.181 | 145.940 | -17.162 |
| *Centar za kulturu Korčula* | 769.114 | 175.800 | 324.172 | 444.942 | 49.000 | 71.960 |
| *Ustanova Športski objekti*  | 2.534.529 | 169.000 | 139.241 | 2.395.288 | 0 | 736.173 |
| **Ukupno** | **7.834.509** | **1.345.498** | **1.339.675** | **6.494.834** | **291.603** | **788.149** |

 **Prihodi poslovanja (razred 6)** iznose **26.234.443** kn ili 23% manje nego prethodne godine i 12% manji od planiranih. Smanjenje prihoda poslovanja Grada po svim stavkama Proračuna, posljedica je utjecaja epidemije koronavirusa na gospodarsko kretanje.

**Prihodi od poreza** **(skupina 61)** su ostvareni u iznosu od **11.666.822** kn ili 2.529.451 kn (18%) manje od ostvarenog prethodne godine a 21% manje u odnosu na planirane. Prihod od poreza i prireza na dohodak iznosi 8.896.462 kn i za 1.790.673 kn je manji (17%) nego prethodne godine. Porez na promet nekretnina (od prodaje) manji je za 281.906 kn ili 14% u odnosu na prethodnu godinu, a ostvaren je u iznosu 1.726.601 kn. Prihodi od ostalih gradskih poreza (porez na kuće za odmor, porez na potrošnju, porez na tvrtku-ukinut) su za 30% manji u odnosu na prethodnu godinu (ili 456.873 kn) i iznose 1.043.758 kn.

**Pomoći (skupina 63)** su ostvarene u iznosu od **4.612.127** kn i manje su od prethodne godine za iznos 2.186.843 kn ili 32% i 12% manje u odnosu na planirane a odnose se na:

* kapitalne pomoći iz državnog proračuna temeljem prijenosa EU sredstava u iznosu od 3.331.447,81 kn za radove na obnovi Gradskog muzeja, kuće Marka Pola i Revitalizacije obrambenih utvrda Grada, prema odobrenim zahtjevima za nadoknadom sredstava (ZNS),
* kapitalne pomoći MRRFEU iz izdvojenih sredstava za otočne projekte u iznosu od 134.880,66 kn za uređenje ulica u Zagradcu,
* kapitalne pomoći iz Ministarstva kulture u iznosu od 100.000 kn za opremanje novih prostora Gradske knjižnice,
* kapitalne pomoći Ministarstva kulture Centru za kulturu, u iznosu od 30.000,00 kn za vatrodojavnu centralu Doma kulture Liburna,
* tekuće pomoći iz državnog proračuna temeljem prijenosa EU sredstava u iznosu od 112.946,40 kn, kojima je plaćen dio računa Hrvatskog telekoma d.d. za baznu WiFi stanicu,
* tekuće pomoći od institucija i tijela EU u iznosu 3.702,95 kn za sudjelovanje na konferenciji „Clear energy for EU Islands“,
* tekuće pomoći iz državnog proračuna u iznosu od 420.231,02 kn za kompenzacijske mjere,
* tekuće pomoći iz proračuna Dubrovačko-neretvanske županije u iznosu od 221.400,00 kn i to: za uređenje plaže Banje 200.000,00 kn, za ogrjev socijalno ugroženima 8.400,00 kn te za programe proračunskih korisnika 13.000,00 kn,
* tekuće pomoći Dječjem Vrtiću iz općine Lumbarda od 128.174,65 kn za sufinanciranje cijene vrtića djeci,
* tekuće pomoći Ministarstva kulture u iznosu 121.343,25 kn za programe Gradske Knjižnice, Gradskog Muzeja, Centra za kulturu i Dječjeg vrtića te
* tekuće pomoći Ministarstva kulture u iznosu od 8.000,00 kn za manifestaciju Dani Petra Šegedina.

 **Prihodi od imovine (skupina 64)** ove godine iznose **3.157.424** kn i manji su u odnosu na iste prihode iz prethodne godine za 54% ili 3.702.105 kn. Prihod od koncesija iznosi 209.813 kn ili 49% manje (200.654 kn) u odnosu na 2019.godinu. Smanjenje proizlazi iz manjih doznaka koncesija na pomorskom dobru koje dobivamo u rasporedu sredstava zajedničkih prihoda u odnosu na prethodnu godinu. Prihodi od zakupa i iznajmljivanja imovine u ovom razdoblju iznose 2.499.745 kn i manji su u odnosu na prethodnu godinu za 56% (3.125.522 kn). Smanjenje je posljedica utjecaja koronavirusa na turističku sezonu te s time i oslobađanje kao i smanjenje naknade za najam imovine, osobito javnih površina. Prihodi od naknada za korištenje nefinancijske imovine (prihodi od spomeničke rente i od parkirnih mjesta) iznose 279.881 kn i manji su od prethodne godine za 34% (ili 145.866 kn). Ostali prihodi od nefinancijske imovine (naknada za nezakonito izgrađene zgrade i prihodi od Kula) iznose 149.386 kn i manji su nego u prošlom razdoblju za iznos od 247.843 kn odnosno 62%.

U odnosu na plan, prihodi od veći su za 10%.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** ostvareni su u iznosu od **6.367.581** kn i veći su u odnosu na prethodnu godinu za 20% (ili 1.060.656 kn). Najveći pojedinačni prihod u ovoj skupini je komunalna naknada koja je naplaćena u iznosu od 2.811.186 kn ili 145.317 kn (5%) više nego prethodne godine. Komunalni doprinosostvaren jeu iznosu od 1.982.955 kn što je 123% više nego prethodne godine (ili 1.095.370 kn). Povećanje rezultira većom gradnjom te prodajom novih građevinskih, stambenih i poslovnih objekata. Boravišna pristojba je uplaćena u proračun u iznosu od 362.326 kn što je za 38% (ili 223.202 kn) manje nego 2019. Smanjenje proizlazi iz ostvarenog manjeg broja turističkih noćenja. Prihodi vodnog gospodarstva su 210.588 kn i manji su za 1% ili 2.604 kn nego prošle godine. Mjesni samodoprinos namijenjen sufinanciranju uređenja cesta i ostalog, u ovom razdoblju nije ostvaren dok je u prethodnom iznosio 30.675 kn. Ostali nespomenuti prihodi u iznosu od 958.789 kn odnose se pretežno na prihode temeljem sufinanciranja roditelja za Dječji vrtić Korčula, prihod od lučke pristojbe, troškove postupka, naknadu za razvoj od NPKLM vodovoda d.o.o., razne refundacije, a u ovom razdoblju su veći za 10% (ili 89.945 kn).

Izvršenje ove skupine prihoda za 1% je veće u odnosu na plan.

 **Prihodi od prodaje proizvoda i roba te pruženih usluga i prihodi od donacija** **(skupina 66)** ostvareni su u iznosu od **285.604** kn i manji su od prošlogodišnjih za 62% ili 462.736 kn, a izvršenje ove skupine prihoda manje je od plana za 26%. Prihodi proračunskih korisnika u ovoj skupini su prihodi od prodaje proizvoda u iznosu od 3.742 kn i prihodi od pruženih usluga u iznosu od 268.217 kn. Ovi prihodi manji su u odnosu na prošlu godinu za iznos 375.482 kn (58%). Tekuće donacije ostvarene su u iznosu od 13.645 kn dok su prošlogodišnje iznosile 100.900 kn. Odnose se na Grad 4.770 kn i ostalo na proračunske korisnike Gradsku knjižnicu i Dječji vrtić. Kapitalnih donacija ni u ovom razdoblju nije bilo.

 **Kazne, upravne mjere i ostali prihodi (skupina 68)** ostvareni su u iznosu od **144.885** kn ili 41% (100.738 kn) manje nego protekle godine. Prihodi od kazni na prometne i ostale prekršaje u nadležnosti MUP-a, manje su u odnosu na prethodnu godinu za 41% (99.907 kn). Ostali prihodi su ostvareni u iznosu od 210 kn. Izvršenje ove skupine manje je za 28% od plana.

 **Prihodi od prodaje nefinancijske imovine (razred 7)** ostvareni su u iznosu od **36.049** kn odnosno 98% (ili 1.749.894 kn) manje nego 2019.godine a odnose se na sredstva od prodanih stanova. Prodaja zemljišta u ovom razdoblju nije realizirana dok je u prethodnom iznosila 1.734.606 kn. Izvršenje ovog prihoda manje je za 98% od plana. Prodaja zemljišta planirana u mjestu Zavalatica, nije izvršena radi neriješenih imovinsko-pravnih odnosa i neslaganja mjesnog odbora Čara s predloženom (planiranom) prodajom zemljišta. U Korčuli, prodaja zemljišta u Gradskom kotaru Sv.Antun nije realizirana, jer zbog koronakrize nisu izvršene 3. Izmjene i dopune Prostornog plana u kojem bi bila obuhvaćena planirana zemljišta.

 **Primici od financijske imovine i zaduživanja (razred 8)** veći su nego prethodne godine za iznos od 5.266.164 kn te iznose **6.266.164** kn.

U ovom razdoblju realiziran je kredit u iznosu 14.495.000 kn kod HBOR-a, namijenjen predfinanciranju kapitalnih projekata sufinanciranih sredstvima iz EU fondova i to: Šetalište Tina Ujevića, obnova kuće Marka Pola, Revitalizacija obrambenih utvrda Grada Korčule i obnova Gradskog Muzeja. Dijelom kredita u iznosu od 5.011.148 kn podmireni su neplaćeni računi dobavljača, izvođača radova a ostalim dijelom podmirivat će se preostali dio neisporučenih računa dobavljača odnosno završit će se financiranje navedenih projekata. Realiziran je i beskamatni kredit Ministarstva financija sukladno Naputku o načinu isplate beskamatnog zajma JLP(R)S, HZMO i HZZO. U ovom razdoblju iznosi 1.255.015 kn.

 ***O rashodima i izdacima***

**Rashodi i izdaci**  **(razredi 3, 4 i 5)** ostvareni su u iznosu od **32.631.879** kn što je za 10.228.266 kn (24%) kuna manje nego prethodne godine.

***Rashodi ustanova, korisnika Proračuna su ostvareni kako slijedi:***

|  |  |  |
| --- | --- | --- |
| KORISNIK PRORAČUNA | PLAN | OSTVARENJE |
| *Gradski muzej Korčula* | 667.588 | 643.752 |  |
| *Gradska knjižnica Ivan Vidali* | 639.943 | 630.865 |  |
| *Dječji vrtić Korčula* | 3.307.900 | 3.276.233 |  |
| *Centar za kulturu Korčula* | 763.517 | 697.154 |  |
| *Ustanova Športski objekti Korčula* | 1.804.500 | 1.798.355 |  |
| Ukupno | **7.183.448** | **7.046.359** |  |

 **Rashodi poslovanja** **(razred 3)** izvršeni su u iznosu od **19.308.313** kn ili 18% (4.330.440 kn) manje nego prethodne godine.

**Rashodi za zaposlene (skupina 31)** iznose **7.367.534** kn i manji su za 4% (ili 297.588 kn) u odnosu na 2019. godinu. Smanjenje rashoda rezultira smanjenjem osnovice za obračun plaća sukladno Programu mjera i aktivnosti za pomoć gospodarstvu i građanstvu zbog posljedica epidemije. U sklopu Programa, donesenom Odlukom o utvrđivanju osnovice za obračun plaće službenika i namještenika u upravnim tijelima Grada Korčule, smanjene su osnovice plaća za 10% službenicima i namještenicima Gradske uprave te proračunskih korisnika odnosno Ustanova.

 **Materijalni rashodi (skupina 32)** iznose **6.318.599** kn što je 38% (ili 3.946.208 kn) manje nego prethodne godine. Najveće smanjenje skupine evidentno je u podskupini rashoda za usluge, koji su manji za 2.975.234 kn i to u najvećem dijelu u rashodima za materijal i djelove te usluge tekućeg i investicijskog održavanja. Rashodi za materijal i energiju manji su za 388.503 kn, usluge promidžbe i informiranja manji su za 176.107 kn, intelektualne i osobne usluge manje za 555.166 kn pretežito radi neodržavanja koncerata tokom ljetne sezone, reprezentacija za 196.954 kn, naknade za rad predstavničkih i izvršnih tijela 116.086 kn, ostali nespomenuti rashodi 145.979 kn. Svi navedeni rashodi manji su zbog utjecaja krize epidemije koronavirusa te promjene u gospodarskim kretanjima a samim tim i ograničenja fiskalnog potencijala Proračuna Grada koji je za posljedicu imao smanjenje planiranih rashoda poslovanja gotovo po svim stavkama Proračuna.

**Financijski rashodi (skupina 34)** iznose **225.062** kn i za 125% (ili 125.086 kn) su veći nego prethodne godine. Odnose na kamate po otplati dugoročnog kredita i dozvoljenog prekoračenja 70.493 kn, bankovne usluge i usluge platnog prometa 131.760, negativne tečajne razlike po deviznom računu 2.843 kn, zatezne kamate 852 kn i ostale nespomenute financijske rashode (članarina udruzi Gradova, HRT pristojba i ostali nespomenuti rashodi) 19.113 kn. Značajno povećanje rashoda ove skupine rezultira naknadom za obradu kredita HBOR-a 72.726 kn te kamatama na prekoračenje po redovnom računu u iznosu od 55.688 kn, kojih rashoda u prethodnom razdoblju nije bilo.

**Subvencije (skupina 35)** iznose **69.702** kn a odnose se na subvencije dane KORA d.o.o. Prema sklopljenom Ugovoru o dodjeli bespovratnih sredstava za projekt Revitalizacija obrambenih utvrda Grada Korčule, KORA d.o.o. sudjeluje u svojstvu Partnera te im dio sredstava odobrenih temeljem Zahtjeva za nadoknadom EU sredstava i pripada. Iznos subvencija manji je nego prošle godine za iznos 171.665 kn.

**Pomoći dane u inozemstvo i unutar općeg proračuna (skupina 36)** iznose **960.259** kn i za 98% (ili 475.259 kn) su veće nego 2019.godine. Odnose se na dane pomoći Grada proračunskim korisnicima drugih proračuna i to: Zavodu za hitnu medicinu 432.000 kn, Domu zdravlja Korčula 110.000 kn i Osnovnoj glazbenoj školi 14.000 kn, te na kapitalne pomoći općini Lumbarda za sanaciju Kokojevice 340.866 kn i Fondu za zaštitu okoliša i energ.učinkovitost 63.394 kn, za spremnike za odvajanje komunalnog otpada. Povećanje rashoda u ovoj skupini odnosi se na kapitalne pomoći kojih u prošloj godini nije bilo.

**Naknade građanima i kućanstvima (skupina 37)** su manje za 8% (53.843 kn) nego prošlogodišnje i iznose **587.542** kn.

**Ostali rashodi (skupina 38)** u iznosu od **3.779.615** kn manji su od prethodne godine za 11% a (ili 461.481 kn) a odnose se na tekuće donacije Grada raznim udrugama, zajednicama, organizacijama, političkim strankama, školama i dječjim vrtićima i ostalima (podskupina 381).

Izvršenje rashoda poslovanja za 2% je manje od planiranih.

 **Rashodi za nabavu nefinancijske imovine (razred 4)** ostvareni su u iznosu od **11.839.566** kn i za 36% (6.647.826 kn) su manji nego prethodne godine a 39% manji od plana. Odnose se na:

* licence za kompjutere gradske uprave u iznosu od 35.996 kn,
* uređenje kino-sale Doma kulture Korčula u iznosu od 48.181 kn,
* obnovu Doma kulture Korčula-novi prostori Gradske Knjižnice u iznosu od 100.000 kn
* dokumentacija za vodovodnu i kanalizacijsku mrežu 217.678 kn,
* širenje i održavanje mreše javne rasvjete 593.386 kn,
* uređenje dječjeg igrališta Žrnovska Banja u iznosu od 976.039 kn,
* sanaciju zgrade Gradskog Muzeja 2.350.321 kn,
* obnovu kule Marka Pola u iznosu od 1.402.680 kn,
* obnovu Južnog zida u iznosu od 277.000 kn,
* uredsku opremu i namještaj, opremu za nove urede te WiFi baznu stanicu 325.136 kn,
* knjige u Knjižnici i muzejski izlošci 89.967 kn,
* ulaganja u računalne programe Grada u iznosu od 84.488 kn,
* raznu dokumentaciju za projekte, urbanističke i prostorne planove Grada 205.791 kn,
* uređenje pijace u Pupnatu u iznosu od 43.113 kn,
* uređenje novih ureda i sanitarija Gradske uprave od 326.899 kn,
* uređenje ulica u Zagradcu od 2.040.242 kn i
* uređenje šetališta Tina Ujevića u iznosu od 2.722.650 kn.

Iznos ostvarenja rashoda ovog razreda koji se odnosi na proračunske korisnike iznosi 245.969 kn.

 **Izdaci za financijsku imovinu i otplate zajmova (razred 5)** iznose 1.484.000 kn i veći su u odnosu na prethodnu godinu za iznos otplate kratkoročne pozajmice KTD Hober d.o.o. u iznosu od 750.000 kn (102%). Otplata glavnice dugoročnog kredita Zagrebačkoj banci d.d. identična je prethodnoj godini i iznosi 734.000 kn. Izvršenje ove skupine manje je za 14% od plana a odnosi se na zadnju ratu otplate pozajmice u iznosu od 250.000 kn.

***Preneseni višak / manjak korisnika Proračuna iz 2019. godine***

|  |  |
| --- | --- |
| *KORISNIK PRORAČUNA* | *PRENESENI VIŠAK / MANJAK IZ 2019.GOD.* |
| Grad | -4.108.671 |
| Gradski muzej Korčula | 11.885 |
| Gradska knjižnica Ivan Vidali | -22.498 |
| Dječji vrtić Korčula | -15.292 |
| Centar za kulturu Korčula | 78.660 |
| Ustanova Športski objekti Korčula | 710.307 |
| Ukupno | **-3.345.610** |

Ukupni tekući prihodi i primici Gradskog proračuna u 2020. godini manji su od ukupnih tekućih rashoda i izdataka za 95.223 kn a s prenesenim manjkom sredstava iz 2019. godine u iznosu od 3.353.670 kn, u kojem su sadržani viškovi i manjkovi Proračunskih korisnika, ostvaren je ukupni manjak prihoda u iznosu od **3.448.893** kn..

***Izvještaj o zaduživanju i danim jamstvima u 2020.***

U 2020. godini Grad Korčula se zaduživao. U ovom razdoblju realiziran je kredit u iznosu 14.495.000 kn kod HBOR-a, namijenjen predfinanciranju kapitalnih projekata sufinanciranih sredstvima iz EU fondova i to: Šetalište Tina Ujevića, obnova kuće Marka Pola, Revitalizacija obrambenih utvrda Grada Korčule i obnova Gradskog Muzeja. Dijelom kredita u iznosu od 5.011.148,40 kn podmireni su neplaćeni računi dobavljača, izvođača radova a ostalim dijelom podmirivat će se preostali dio neisporučenih računa dobavljača odnosno završit će se financiranje navedenih projekata. Otplata kredita vršit će se na način da će se potraživana bespovratna sredstva po zahtjevima za nadoknadom sredstava predfinanciranih sredstvima kreditnog zaduženja, koristiti za otplatu kredita i time bi se umanjivala neotplaćena glavnica kredita. Dio kredita koji ne bude otplaćen bespovratnim sredstvima, otplaćivat će se 10 godina, započevši 31.01.2023. godine. Kreditno zaduženje bilo je neophodno radi nelikvidnosti Grada usljed posljedica uzrokovanih epidemijom koronavirusa. Realiziran je i beskamatni kredit Ministarstva financija, sukladno Naputku o načinu isplate beskamatnog zajma JLP(R)S, HZMO i HZZO. Namijenjen je korisnicima zajma za premošćivanje situacije nastale zbog različite dinamike priljeva sredstava i dospijeća obaveza, odnosno smanjenih prihoda uslijed odgode plaćanja i/ili obročne otplate, povrata odnosno oslobođenja od plaćanja poreza na dohodak, prireza porezu na dohodak i doprinosa. Sredstvima Zajma financiraju se isključivo rashodi i izdaci koji su neophodni za obavljanje osnovnih poslova i funkcija Grada te u ovom razdoblju iznose 1.255.015,46 kn.

Zajmovi i jamstva nisu davani.

Uz podatke tablica niže u tekstu bitno je navesti: odobreni dugoročni kredit Zagrebačke banke d.d. u iznosu od 7.340.000,00 kn iskorišten je u cijelosti. Otplata kredita započela je 31.07.2011. godine a u 2020. godini ukupno je prema dospijeću otplaćeno 734.000,04 kuna i za kamatu 14.805,09 kn. Preostaje za otplatu 367.000,83 kn glavnice. Ukupno po ovom kreditu zaključno s 31.12.2020. godine otplaćeno je za glavnicu 6.972.999,17 kn a za kamatu 1.848.173,09 kn.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje zajma 1.1. | otplate | primljeni zajmovi | stanje 31.12. |
| 1 | Zagrebačka banka d.d. | 1,101,000.87 | 734,000.04 | 0.00 | 367,000.83 |
| 2 | HBOR | 0.00 | 0.00 | 14,495,000.00 | 14,495,000.00 |
|   | Ukupno | 1,101,000.87 | 734,000.04 | 14,495,000.00 | 14,862,000.83 |

**Dospjele kamate na zajmove**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje 1.1. | dospjele kamate | plaćene kamate | stanje 31.12. |
| 1 | Zagrebačka banka d.d. | 0.00 | 14,805.09 | 14,805.09 | 0.00 |
| 2 | HBOR | 0.00 | 0.00 | 0.00 | 0.00 |
|   | Ukupno | 0.00 | 14,805.09 | 14,805.09 | 0.00 |

***Izvještaj o korištenju proračunske zalihe***

U 2020.godini planirana je proračunska zaliha od 82.000 kuna za neplanirane i nedovoljno planirane rashode tijekom godine. Ukupno je raspoređeno 82.553,67 kuna za programe koji su prikazani u tablici koja slijedi. U tablici se navodi opis aktivnosti, korisnik sredstava, iznos odobrenih sredstava, datum isplate te klasifikacijska oznaka dokumenta kojim se odobrava pojedina isplata.

**Izvještaj o korištenju proračunske zalihe (A210108)**

|  |  |  |  |  |  |
| --- | --- | --- | --- | --- | --- |
| ***Rbr.*** | ***Opis / Projekt*** | ***Korisnik***  | ***Iznos***  | ***Isplaćeno dana*** | ***Odluka - Klasa*** |
| 1 | Donacija Župi prigodom blagoslova | Župa Sv. Marka | 1,000.00 | 03.01.2020. | 402-08/19-01/12 |
| 2 | Donacija za sudjelov. na turniru u Zagrebu | MNK Sv.Antun | 3,000.00 | 10.01.2020. | 402-03/19-01/50 |
| 3 | Donacija za oglašavanje u leksikonu športaša | Športaši Korčule | 2,000.00 | 20.01.2020. | 402-03/19-01/36 |
| 4 | Donacija za maturalnu zabavu | Maturanti | 1,000.00 | 12.02.2020. | 402-03/20-01/16 |
| 5 | Pomoć za logopeda i rehabilitatora | Fizička osoba 1 | 500.00 | 12.02.2020. | 402-01/20-01/04 |
| 6 | Pomoć projektu Hrvatska po mjeri čovjeka | SOIRH Vukovar | 1,000.00 | 12.02.2020. | 402-03/19-01/44 |
| 7 | Pomoć za kupnju cjepiva | Fizička osoba 2 | 1,000.00 | 12.02.2020. | 402-03/20-01/17 |
| 8 | Donacija za prijevoz urednica emisije  | Radio Korčula | 4,000.00 | 12.02.2020. | 402-03/20-01/10 |
| 9 | Pomoć za liječenje | Fizička osoba 3 | 5,000.00 | 19.02.2020. | 402-03/20-01/13 |
| 10 | Pomoć za kupnju nove opreme | Zbor mladih Župe Sv.Marka | 2,000.00 | 25.02.2020. | 402-03/20-01/04 |
| 11 | Donacija za organizaciju natjecanja | S.Š. Petra Šegedina  | 3,000.00 | 03.03.2020. | 402-03/20-01/18 |
| 12 | Donacija za rad Udruge | Udruga veterana 4.gard.brig. | 500.00 | 09.03.2020. | 402-03/20-01/09 |
| 13 | Donacija za tisak monografije Špilja Žukovica | Centar za kulturu Vela Luka | 7,781.25 | 12.03.2020. | 402-03/20-01/02 |
| 14 | Donacija za maškarani ples | KZD SOCIJ Žrnovo | 900.00 | 19.03.2020. | 401-02/20-01/07 |
| 15 | Donacija za kupnju bakalara | KKK Bonkulovići | 1,085.31 | 09.04.2020. | 402-03/20-01/15 |
| 16 | Pomoć protiv epidemije COVID-19 | KBC Split | 5,000.00 | 19.05.2020. | 500-01/20-01/01 |
| 17 | Donacija za snimanje filma Hrv. Anđeli rata | Oluja film j.d.o.o. | 1,000.00 | 19.05.2020. | 402-03/20-01/21 |
| 18 | Donacija za sanaciju štete zbog potresa | Grad Zagreb | 5,000.00 | 19.05.2020. | 415-01/20-01/03 |
| 19 | Donacija za adaptaciju životnog prostora | Fizička osoba 4 | 10,000.00 | 03.07.2020. | 402-03/20-01/24 |
| 20 | Slikovnice "Hrvatska za djecu" | Djeca Grada | 1,300.11 | 18.08.2020. | URA-200578/20 |
| 21 | Donacija za postignuti sportski uspjeh | Fizička osoba 5 | 1,000.00 | 04.09.2020. | 402-03/20-01/26 |
| 22 | Donacija za manifest. "Okusi i mirisi Korčule" | Hrvatski otočni proizvod | 1,500.00 | 07.09.2020. | 402-01/20-01/09 |
| 23 | Donac. za sudjelovanje "Masters Dalmacije" | Teniski klub Mot | 600.00 | 22.09.2020. | 402-03/20-01/27 |
| 24 | Pomoć u projektu "Čarske legende" | O.Š.Smokvica | 1,000.00 | 09.11.2020. | 402-03/20-01/31 |
| 25 | Pomoć za "Spomen dan na Vukovar" | UOSI Prijatelj Metković | 1,000.00 | 16.11.2020. | 402-01/20-01/10 |
| 26 | Donacija za "Grad Korčula kroz igru i zabavu" | Djeca Grada | 1,500.00 | 23.11.2020. | URA-200897/20 |
| 27 | Donacija za Predavanje turističkih vodiča | Udruga turističkih vodiča | 990.00 | 23.11.2020. | URA-200928/20 |
| 28 | Donacija za Predavanje turističkih vodiča | Udruga turističkih vodiča | 1,652.00 | 30.11.2020. | URA-200929/20 |
| 29 | Pomoć za liječenje | Fizička osoba 6 | 5,000.00 | 30.11.2020. | 402-03/20-01/35 |
| 30 | Donacija za izdavanje knjige Povijest Korčule | Fizička osoba 7 | 10,000.00 | 30.12.2020. | UG/02-2020 |
| 31 | Donac.za knjige Križni put u Strossmay.kated. | Škole Grada | 1,908.00 | 30.12.2020. | URA-201007/20 |
| 32 | Donacija za knjigu Marko Andrijić | Autori knjige  | 337.00 | 30.12.2020. | URA-201011/20 |
|   | ***UKUPNO:*** |   | **82,553.67** |   |   |

***Stanje nenaplaćenih potraživanja***

Na dan 31.12.2020. godine ukupan iznos nenaplaćenih potraživanja Proračuna iznosi **11.256.769** kn od čega se 3.404.030 kn odnosi na potraživanja za komunalnu i vodnu naknadu, 1.709.570 kn na novčane kazne, 1.679.955 kn boravišnu pristojbu, 1.314.336 kn na porez na kuće za odmor, 750.389 kn naknade za javnu površinu, 628.475 kn naknade za razvoj od NPKLM vodovoda, 422.320 kn komunalnog doprinosa, 408.594 kn naknade na zakup poslovnih prostora, 238.895 kn spomeničke rente, 127.877 kn poreza na potrošnju te ostale gradske naknade. Iznosi potraživanja iz 2013. godine a nenaplaćeni u ovom razdoblju, otpisat će se sukladno zakonskim propisima o zastari prava na naplatu.

***Stanje nepodmirenih dospjelih obveza***

Nepodmirene dospjele obveze Proračuna na dan 31.12.2020. godine iznose **9.722.838** kn. Obveze se odnose na obveze za kredite 7.120.708 kn te obveze za rashode poslovanja 1.497.153 kn i nabavu nefinancijske imovine 1.104.977 kn. Obveze se pretežito odnose na račune dobavljača proknjižene krajem 2020. godine a plaćene početkom slijedeće godine prema datumu dosijeća.

***Stanje potencijalnih obveza po osnovi sudskih postupaka***

Stanje potencijalnih obaveza po osnovi sudskih postupaka iznosi **7.540.547** kn (bez kamata i troškova postupka) i odnosi se pretežito (7.364.545 kn) na naknadu za oduzete nekretnine označene kao čest.zem. 655/17, 655/147 i 655/148 k.o.Korčula (kamp Kalac) kao i na utvrđivanje prava vlasništva određenih tužitelja fizičkih osoba (176.002 kn).

***Izvještaj o provedbi plana razvojnih programa***

U ovom izvještajnom razdoblju, ukupno je utrošeno **8.846.434,49** knna provedbu razvojnih programa i manje je za 5.753.106,51 kn (61%) nego prošle godine a odnosi se na:

* Izradu projektne dokumentacije i troškove nadzora za projekte Grada 183.653,30 kn (2% više od planiranog),
* Rekonstrukciju i opremanje palače Ismaeli-Gabrielis 2.498.343,88 kn (36% planiranog). Dio planiranih rashoda ostvaren je početkom 2021.,
* Obnova kuće Marka Pola 1.620.766,29 kn (75% planiranog),
* Revitalizaciju obrambenih utvrda Grada Korčule 350.901,90 kn (49% od plana),
* Uređenje nerazvrstanih cesta i ulica 109.951,92 kn (73% planiranih).
* Uređenje Šetališta Tina Ujevića 2.722.649,67 kn (57% planiranog). Ostali planirani iznos rashoda realiziran je početkom 2021.godine,
* Igralište Žrnovska Banja 976.039,05 kn (99 % planiranog),
* Rekonstrukcija zgrade ex.restorana Liburna-Nova Knjižnica 100.000,00 kn (100% planiranog),
* Izrada planske dokumentacije 123.562,50 kn (76% planiranog).
* Programe gradskih kotara i mjesnih odbora 160.565,98 kn (64% više od plana),

Programi: Sufinanciranje kapitalnih projekata od interesa za Grad, uređenja Marmontovog puta te Modernizacija javne rasvjete, planirani u razvojnim programima 2020. do 2022.godine, nisu realizirani jer nisu ni planirani izvornim planom (Izmjenama i dopunama Proračuna za predmetnu godinu).